Frederiko Vilhelmo (Saksio-Meiningen)

Friedrich Wilhelm von Sachsen-Meiningen (naskiĝis la  en Ichtershausen, mortis la  en  Meiningen) estis de 1743 ĝis sia morto duko de la Duklando Saksio-Meiningen, Germanujo, originante el la dinastio de la ernestidaj Wettinoj.

 Vivo 
Friedrich Wilhelm estis filo de Bernardo la 1-a (Saksio-Meiningen) kaj de ties unua edzino Marie Hedwig (Hessen-Darmstadt). Pro mankanta regulo pri unuenaskiteco li ekrajtis post la patra morto en 1706 kunregadi. Laŭdire apenaŭ talentite kaj tute malmemstare li rezignis pri tiaj rajtoj en favoro de la ambicia kaj pli maljuna frato Ernesto Ludoviko la 1-a en 1707 kaj denove en 1717. Sed post ties morto en 1724 Frederiko Vilhelmo iĝis, kune kun duko Frederiko la 2-a de Saksio-Gotao-Altenburg kuratoro de la nevoj Ernesto Ludoviko la 2-a kaj Karlo Frederiko. Tiukuntekste li dependigis sin de la gotaa duko kaj cedis al li vole nevole multege da influo politika. Pluse lia pli juna duonfrato Anton Ulrich procesis pri la rajto de kunregado.

Post la morto de la nevo Karlo Frederiko en 1743 Frederiko Vilhelmo finfine iĝis duko. Ĉar post la morto de Karlo Frederiko ankaŭ regulado pri unuenaskiteco ekmalgravis, Frederiko Vilhelmo regadis kune kun la duonfrato Anton Ulrich. Post la seninfana morto de Frederiko Vilhelmo en 1746 regis la laste menciita, Anton Ulrich, eĉ sole. La malklaraj cirkonstancoj pri internaj kaj eksteraj aferoj damaĝis glatan politikan regadon en la tuta lando tamen.

 Literaturo 

 Hannelore Schneider: Das Herzogtum Sachsen-Meiningen unter seinen ersten Herzögen. In: Verona Gerasch (Red.): Beiträge zum Kolloquium: 300 Jahre Schloss Elisabethenburg (= Südthüringer Forschungen. Bd. 27, ISSN 0585-8720). Staatliche Museen, Meiningen 1994, p. 12–19.
 Ludwig Hertel: Meiningische Geschichte von 1680 bis zur Gegenwart (= Schriften des Vereins für Sachsen-Meiningische Geschichte und Landeskunde. Heft 47  = Neue Landeskunde des Herzogtums Sachsen-Meiningen. Heft 10). Gadow & Sohn, Hildburghausen 1904, interrete.

Kategorio:Germanaj politikistoj
Kategorio:Dukoj de Saksio-Meiningen
Kategorio:Princoj de Saksio-Meiningen
Kategorio:Dinastio Saksio-Meiningen
Kategorio:Dinastio Wettin